Polisieman verkrag glo vrou in aanhoudingArgieffoto ŉ 50-jarige polisebeampte in Noordwes is in hegtenis geneem op aanklag van verkragting. Moses Dlamini, woordvoerder van die onafhanklike polisie-ondersoekdirektoraat (Opod), het gesê die beampte is Donderdag in hegtenis geneem nadat die waghond ŉ verslag oor die beweerde verkragting ontvang het. Die beampte is in Mmabatho gevestig. Volgens Dlamini word daar beweer dat die beampte die vrou vroeër vandeesmaand verkrag het terwyl sy in aanhouding was oor sy glo ŉ beskermbevel verontagsaam het. Die beweerde slagoffer is 29 jaar oud. Die beampte sal binnekort in die Molopo-landdroshof in Mmabatho verskyn op aanklag van verkragting.